Fikh

Fikh () je islamsko pravo ili jurisprudencija, odnosno proširenje šerijata (islamskog zakona).

 Uvod 
U mnogim slučajevima Kur'an je jasan po mnogim pitanjima. U drugim slučajevima Kur'an sam nije dovoljno jasan da bi se iz toga izvuklo određeno rješenje na pitanje. Na primjer u Kur'anu piše da musliman mora da obavlja namaz ili da posti mjesec Ramazan. Međutim, Kur'an nije specifičan u detaljnom obrazloženju kako da se ove radnje obave. Detalji ovih radnji se nalaze u sunnetu Muhammeda. Kur'an i sunnet su osnova islamskog zakona.

Međutim, islamska ulema se ne slaže uvijek oko tumačenja Kur'ana ili suneta. Ova razilaženja u mišljenju su podstakla formiranje mezheba.

U nekim slučajevima nema dokaza o određenom pitanju niti u Kur'anu niti u sunnetu. Tada se islamska ulema služi drugim metodama kao što su analogija (kijas) ili koncenzus učenjaka (idžma). Sa svim ovim pomagalima fikh ima mnogo više pravila nego šerijat. Za razliku od šerijata, fikh se ne smatra nečim svetim i škole fikha se ponekad razilaze u mišljenju. Iako se škole fikha razilaze u mišljenju sve se smatraju ispravnim.

 Islamski zakon 
Fikh se sastoji iz dva osnovna dijela i to prvog pravila u izvršavanju radnji i drugog pravila u određenim situacijama u kojima se vrši radnja.
 Pravila u izvršavanju radnji (amalija) se sastoje od:

 Ono što je naređeno (farz)
 Ono što je preporučeno (mustehab)
 Ono što je dozvoljeno (mubah)
 Ono što je pokuđeno (mekruh)
 Ono što je zabranjeno (haram)

 Pravila vezana za situacije (wadia) se sastoje od:

 Uslov (šart)
 Uzrok (sebeb)
 Prepreka (mani)
 Dozvola/prisila (ruksa, azima)
 Tačno/iskvareno/netačno (sahih, fesad, batil)

 Ulema 
Islamsku učenjaci se nazivaju ulema od arapske riječi ilm (znanje). Također se nazivaju i fakih od arapske riječi fikh.

 Smjerovi fikha 
 Islamsko ekonomsko pravo
 Islamsko političko pravo
 Islamsko bračno pravo
 Islamsko kriminalno pravo
 Islamsko pravo o ponašanju
 Islamsko teološko pravo
 Islamsko pravo o čistoći
 Islamsko vojno pravo

 Literatura 

Doi, Abd ar-Rahman I., and Clarke, Abdassamad (2008). Shari'ah: Islamic Law. Ta-Ha Publishers Ltd.,  (hardback)
 Cilardo, Agostino, "Fiqh, History of", in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol I, pp. 201–206.

 Reference 

*